Takehiko

Apja "áldásával":

* Védettség a sötét mágiáktól

Tanult:

* Onmyōdō művészete
	+ Két shikigami áll a szolgálatában: Aka és Ao
* Klasszikus (nyugati) démonidézés

>
>
>

## Személyiség

Nem annyira gonosz, mint az apja vagy az anyja, de csak mert emberek között nevelkedett. Ettől még nyomokban meg van benne a szüleinek kegyetlensége és életfelfogása. Többnyire megpróbál ellenállni a vérvonala hívó szavának, de krízishelyzetekben gyakran megesik, hogy elragadja a hév és enged a sötétebb oldalának.

Amikor éppen nem az életéért kell küzdenie, általában kedves, tisztelettudó és intelligens személyként mutatkozik mások felé, de már ő maga sem tudja, hogy ez a valós énje, vagy csak egy álca, amit az évek során mesterien elsajátított.

## Történet

Két eltérő világ legaljasabb alvilági lényének nászából született. Mind Izanami, mind Lucifer előszeretettel váltogatta partnereit, ezért bár többször is "összefutottak", soha nem lett ez több kettejük között egyszerű kavarásnál. Legalábbis az Ördög szemében semmiképpen. Azonban az istennő idővel túlzottan megkedvelte a Pokol urának társaságát, és ez féltékenykedéshez vezetett, amelynek eredményeképpen Lucifer véglegesen megszakította a viszonyt vele, és ha ez még nem volna elég, emellett durván meg is gyalázta.

A nőnek azonban volt még egy ütőkártyája, ugyanis teherbe esett az egyik találkozójuk során. Miután meggyűlölte az Ördögöt, bosszút forralt ellene, és ennek középpontjában ez a gyermek állt. A tervei szerint a fiú lett volna az, aki megdönti majd apja hatalmát, persze némi anyai rásegítéssel.

Az újszülött gyermek a Takehiko (武彦 ~ herceg) nevet kapta. Már ez is mutatta jövőbeli szerepét. Azonban azzal nem számolt Izanami, hogy egy napon egy nagy tudású démonűző (onmyōji) érkezik a birodalmába és megsajnálva a fiút, kimenti onnan, mielőtt a szülei háborújának áldozatává válna.

Takehiko földre juttatása érdekes trükkön keresztül sikerült a férfinek: születési ceremónián át. Ennek során emberi testre tett szert, bár ettől még a származásával járó bónuszoktól és átkoktól nem szabadult. Ezekkel persze csak később kellett szembesülnie. Akkor még gondoskodott róla az őt befogadó onmyōji.

A nevelőapja Takehikoból is képzett démonűzőt nevelt, így mikor eljött annak az ideje, hogy saját lábára álljon, már nem állt fenn a veszélye (annyira), hogy a pokoli lények a vérvonala miatt valami aljasságba keverjék. Viszont ez nem azt jelentette, hogy nem is próbálkoztak ilyesmivel.

Már tizenéves korba lépett, amikor először találkozott személyesen az Apjával. Samael akkor éppen egy ember testét megszállva garázdálkodott a Földön, és egyik nap úgy gondolta, meglátogatja "kölkét". A találkozásuk nem sikerült túl fényesen. Takehiko egyáltalán nem bízott az Apjában, érthető okokból, és nem mellesleg jogosan. Így elég csúnyán búcsúztak el egymástól, a fiú pedig visszatért a megszokott életéhez.

Végül egy tragédia szakította ki a démonűző szerzetesi létből. A templomot, ahol szolgált és nevelkedett, egy napon megtámadta egy hatalmas démonhorda. Senki sem élte túl. A mestere sem. Takehikot viszont megmentette a haláltól valami számára érthetetlen védelem. Ez nem volt más, mint az Apja varázslata, amit titokban aggatott rá a találkozásuk során.

Miután egyedül maradt, megfogadta, hogy kideríti kik voltak a démonok, akik lecsaptak a templomra, és minden tudását felhasználva, egyenként levadássza őket.

A horda kevésbé kiemelkedő tagjaira sikeresen le is csapott, ám ezután igencsak megnehezedett a dolga. Kiderült ugyanis, hogy a támadást vezető három figura magas rangú démonok voltak, akiket egyedül nehezen tudott volna elintézni Take. Így hát ahhoz fordult, akihez a legkevésbé szeretett volna: egyezséget kellett kötnie a vér szerinti apjával, hogy így felvehesse ellenségeivel a versenyt. A fiú azonban nem túlzottan értékelte, hogy az Apja megszabja minden lépését, főleg hogy mindez gonosz és beteges irányba terelgette, ezért végül felrúgta alkujukat, amivel sikerült az Ördögöt szépen magára haragítani.

Jelenleg sem rózsás köztük a viszony, főleg hogy az Ördög azóta megtett pár újabb aljas lépést. Az egyik ilyennek következtében jelenleg osztozkodnak mindketten Take testén. Felváltva van az egyikőjük a Földön, a másik pedig a Pokolban.

## Képességei

### *Onmyōdō*

Tanulmányai révén elsajátította az 陰陽道 「Onmyōdō」 művészetét. Emiatt egyrészt nagy tudományos és csillagászati ismeretekkel rendelkezik, másrészt a varázslás alapjait is elsajátította. A kínai hagyományokon alapuló (öt elem, ying-yang) mágiában jártas. Ahogy az az onmyōjikról általánosságban is elmondható, a védelmező, démonűző és gyógyító mágiákat használja a leggyakrabban, de persze ismer pusztító varázslatokat is. Kedvenc eleme a víz. Sokféle omamorit (talizmánt) el tud készíteni, leggyakrabban a védelmező és erősítő amuletteket alkalmazza. A szerencsetalizmánok készítésében még nem olyan ügyes, mint amennyire szeretne. Takehiko két shikigamival van állandó kapcsolatban, nevük Aka(赤) és Ao(青). Aka egy vörös, míg Ao egy kék pillangó képében jelenik meg általában, amikor éppen nem szállnak meg semmilyen más élőlényt. Előbbi a támadásban, míg utóbbi a védekezésben válik igazán hasznára.

AkaAo
## Galéria

**Takehiko ismerősei**
**Barátok (?)**Hikari ✦ Aziel
**Szövetségesek (?)**Nicklaus ✦ Hitomi ✦ Democrys